జావేద్ హుస్సేన్

రజా జవాద్ హుస్సేన్ (1939, ఏప్రిల్ 20 - 2008, ఏప్రిల్ 26), ఇతనిని జో హుస్సేన్ అని పిలుస్తారు. భారతీయ క్రికెట్ ఆటగాడు. అతను 1964-65 రంజీ ట్రోఫీలో ఆంధ్రాతో తమిళనాడు తరపున ఒకే ఒక్క ఫస్ట్-క్లాస్ మ్యాచ్ ఆడాడు. అతను తన ఏకైక ఇన్నింగ్స్‌లో 17 పరుగులు చేసాడు, మూడు పరుగుల కోసం ఒక ఓవర్ బౌల్ చేశాడు, క్యాచ్ పట్టుకోలేదు.

 చదువు 
అతను చెన్నైలోని లయోలా కళాశాల పూర్వ విద్యార్థి.

హుస్సేన్ ఇల్‌ఫోర్డ్‌లో ఒక క్రికెట్ పాఠశాలను కలిగి ఉన్నాడు, దీనిని కోచ్ హెరాల్డ్ ఫరాగర్ ప్రారంభించారు. ఇక్కడ గ్రాహం గూచ్, మాజీ ఇంగ్లండ్ క్రికెటర్ జాన్ లీవర్ వంటి ఆటగాళ్ళు శిక్షణ పొందారు.

 వ్యక్తిగత జీవితం 
అతను ఒక ఆంగ్ల మహిళను వివాహం చేసుకున్నాడు. ఇంగ్లండ్ మాజీ టెస్ట్ కెప్టెన్ నాజర్ హుస్సేన్, మాజీ వోర్సెస్టర్‌షైర్ ఆటగాడు మెల్ హుస్సేన్, బాలేరినా బెనజీర్ హుస్సేన్‌లకు తండ్రి.

 మరణం 
అతను 69 సంవత్సరాల వయస్సులో న్యుమోనియాతో గుండె, ఊపిరితిత్తుల వైఫల్యం కారణంగా 2008 ఏప్రిల్ 26న మరణించాడు.

 మూలాలు 

 బాహ్య లింకులు 


వర్గం:1939 జననాలు
వర్గం:తమిళనాడు క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2008 మరణాలు